ฟิทช์ชี้เงินหยวนเผชิญแรงกดดัน ขณะจีนคงนโยบายดอกเบี้ยต่ำเพื่อหนุนศก.
ฟิทช์ชี้เงินหยวนเผชิญแรงกดดัน ขณะจีนคงนโยบายดอกเบี้ยต่ำเพื่อหนุนศก.
12 ม.ค. 2559

ฟิทช์ เรทติ้งส์ เปิดเผยว่า จีนกำลังเผชิญกับภาวะกลืนไม่เข้าคายไม่ออกครั้งใหญ่ เพราะในขณะที่จีนจำเป็นต้องรักษาอัตราดอกเบี้ยให้อยู่ในระดับต่ำเพื่อหนุนเศรษฐกิจให้สามารถรับมือกับภาวะหนี้สินที่สูงขึ้นนั้น จีนก็กำลังเผชิญกับแรงกดดันช่วงขาลงต่อเงินหยวนด้วย
ฟิทช์ระบุว่า ธนาคารกลางจีนได้ปรับลดอัตราดอกเบี้ยลงเรื่อยมานับตั้งแต่เดือนพ.ย.2557 โดยมีเป้าหมายที่จะช่วยให้เศรษฐกิจสามารถรับมือกับภาระหนี้สินในช่วงเวลาที่เศรษฐกิจชะลอตัวลงได้ อย่างไรก็ตาม อัตราดอกเบี้ยที่ลดลงกำลังส่งผลให้มีกระแสเงินทุนไหลออก ซึ่งกดดันให้เงินหยวนอ่อนค่าลง
ทั้งนี้ ฟิทช์คาดว่าทางการจีนจะยังไม่สามารถแก้ไขสถานการณ์ที่กลืนไม่เข้าคายไม่ออก โดยเฉพาะอย่างยิ่งการอ่อนค่าของเงินหยวน และคาดว่าสถานการณ์เช่นนี้จะทำให้เกิดความไม่แน่นอนเพิ่มขึ้นและจะบั่นทอนความน่าเชื่อถือด้านนโยบายของจีนต่อไป